«Նախկին mainstream-ը վերածվել է թանգարանային միջավայրի: Ողջ քաղաքը կարելի է դիտարկել որպես ունիկալ թանգարան, ինչն անհամեմատելի է մեր իրականության հետ, երբ առավոտյան արթնանում ենք ու լրատվամիջոցներից տեղեկանում, որ «Զվարթնոց» օդանավակայանի շենքին նորից վտանգ է սպառնում: Պետք է նորից բողոքի ալիք բարձրացնել, որպեսզի թե՛ հասարակությունը, թե՛ պրոֆեսիոնալ հանրությունը նորից արձագանքի, նորից սկսենք բարձրաձայնել, որ այդ շենքերը մշակութային արժեք են ներկայացնում ոչ միայն Հայաստանում, այլև համաշխարհային առումով»,- ասում է Արևշատյանը: